વડાપ્રધાને કરેલા પંચતત્ત્વ યોગની વિશિષ્ટતા અને તેના ફાયદા\nતેમણે પોતાના સંદેશમાં કહ્યું છે, "યોગ ઉપરાંત હું પ્રકૃતિના પંચતત્ત્વોથી પ્રેરિત પથ પર ચાલુ છું. આ પાંચ તત્ત્વો છે - પૃથ્વી, જળ, અગ્નિ, વાયુ, આકાશ. 

"આ ખૂબ જ સ્ફૂર્તિદાયક અને ફરીથી જવાન બનાવી દેનારી ક્રિયા છે. હું પ્રાણાયામ પણ કરું છું."

મોદીએ આ વીડિયો સંદેશને સવારમાં થતી કસરત તરીકે રજૂ કર્યો છે. વીડિયોમાં જે શ્વાસોચ્છ્વાસની ક્રિયા દર્શાવવામાં આવી છે, તે યોગ પ્રાણાયામનો હિસ્સો છે.

Twitter કન્ટેન્ટ પૂર્ણ, 1

હવે પ્રશ્ન એ છે કે મોદીની જે કસરતને સમાચાર માધ્યમોમાં 'પંચતત્ત્વ યોગ' ગણાવીને દેખાડવામાં આવી રહી છે, શું તેનું આ જ સ્વરૂપ હોય છે?

આખરે 'પંચતત્ત્વ' શું છે? શું ખરેખર આ પાંચ ચમત્કારિક તત્ત્વોનું આપણા આરોગ્ય સાથે કોઈ લેવાદેવા છે?

આ સવાલોના જવાબ મેળવતા પહેલાં જરા વડા પ્રધાન મોદીના આ વીડિયોના અન્ય પાસાંને સમજીએ.

વીડિયોની શરૂઆત ચાલવાથી થાય છે, જે યોગ અભ્યાસનો ભાગ નથી, પરંતુ એક પ્રકારની કસરત છે.

તમે આ વાંચ્યું કે નહીં?

વડા પ્રધાન ઊંધી દિશામાં ચાલતા જોવા મળી રહ્યા છે, તેનો લાભ એ છે કે, પગની માંસપેશીઓને એક નવું હલનચલન આપે છે, જેથી તે વધુ મજબૂત થઈ શકે છે.

વીડિયો વચ્ચે પાણી અને માટીમાં વડા પ્રધાનને ચહલકદમી કરતા દેખાડવામાં આવ્યા છે, જેના આધારે તેને 'પંચતત્ત્વ યોગ' કહેવામાં આવી રહ્યો છે.

વીડિયોના વચ્ચેના ભાગમાં વડા પ્રધાન એક મોટી શિલા પર ચત્તાપાટ ઊંઘેલા જોવા મળે છે, તેને આપણે 'ટેકારૂપ આસન' તરીકે જોઈ શકીએ. 

આ પ્રકારના આસન 'બેકન્ડિંગ' શ્રેણીમાં આવે છે, જે પીઠના સ્નાયુઓને મજબૂત, કરોડસ્તંભને લચીલો, હૃદય અને ફેફસાને ખોલે છે અને તેને મજબૂત બનાવે છે.

વીડિયોના અંતભાગમાં પ્રાણાયામ દર્શાવવામાં આવ્યો છે. તેમણે ઊભા રહીને પહેલા અનુલોમ-વિલોમ અને પછી કપાલભાતિ ક્રિયા કરી. 

જોકે પ્રાણાયામના નિયમો અનુસાર, આ ક્રિયા જે રીતે થઈ તેના બિલકુલ ઊલટા ક્રમે કરવાની હતી, એટલે કે પહેલા કપાલભાતિ અને ત્યારબાદ અનુલોમ-વિલોમ.

મોદીએ જો યોગ ગુરુ રામદેવ પાસેથી સલાહ લીધી હોત તો નિયમાનુસાર એમ થઈ શક્યું હતું.

જોકે, વીડિયોનો હેતુ જો સામાન્ય લોકોમાં ફિટનેસ માટેની જાગૃતિ ફેલાવવાનો હોય તો એ સંજોગોમાં આ યોગક્રિયાઓનો ક્રમ એટલો અગત્યનો નથી રહેતો.

પંચતત્ત્વનું મહત્ત્વ સમજો

પ્રાચીન સમયથી યોગની માન્યતા રહી છે કે 'યત પિંડે, તત બ્રહ્માંડે' એટલે કે મૂળ તત્ત્વ બ્રહ્માંડમાં છે તે જ આપણા પિંડ (શરીર)માં પણ સ્થિત છે.

યોગ, તંત્ર, આયુર્વેદ, જ્યોતિષ વગેરેમાં દરેકે...\n\ntl;dr:
વડાપ્રધાને 'ફિટનેસ ચેલેન્જ' લઈને જે વીડિયો જાહેર કર્યો છે, તે સોશિયલ મીડિયાથી લઈને મુખ્ય ધારાના મીડિયામાં છવાયેલો છે.